**Anunţ de consultări publice**

**a proiectului hotărîrii de Guvern**

**„Pentru modificarea şi completarea unor hotărîri ale Guvernului”**

Ministerul Sănătăţii iniţiază, începînd cu data de 15 iunie 2012, consultarea publică a proiectuluihotărîrii de Guvern **„**Pentru modificarea şi completarea unor hotărîri ale Guvernului”.

Acest proiect a fost elaborat în corespundere cu prevederile Legii nr.1409-XIII din 17 decembrie 1997 cu privire la medicamente, Legii nr. 1456-XII din 25 mai 1993 cu privire la activitatea farmaceutică, Politicii de stat în domeniul medicamentului, aprobată prin Hotărârea Parlamentului nr. 1352-XV din 03 octombrie 2002, Legii nr. 317 -XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale, Dispoziţiei Guvernului nr.28-d din 11 aprilie 2012 privind Foaia de Parcurs a Agenţiei Medicamentului pentru anii 2012-2014: Reformarea sistemului de reglementare în domeniile medicamentului şi dispozitivelor medicale.

Scopul hotărîrii de Guvern este de a crea cadrul normativ pentru oferirea Agenţiei Medicamentului a unui nou statut de organizare financiară, pe lîngă Ministerul Sănătăţii.

În scopul perfectării şi definitivării, proiectuluihotărîrii de Guvern „Pentru modificarea şi completarea unor hotărîri ale Guvernului”,Ministerul Sănătăţii solicită expunerea de sugestii pe marginea proiectului nominalizat.

Recomandările pe marginea proiectului supus consultării publice pot fi expediate în termen de pînă la 30 iunie 2012, în adresa Direcţiei investiţii, medicamente, tehnologii medicale şi informaţionale, la adresa electronică ludmila.topchin@ms.gov.md, sau comunicate la numărul de telefon 26-88-40.

Materialele aferente proiectului de decizie sunt disponibile pe pagina web a Ministerului Sănătăţii, www.ms.gov.md (compartimentul Transparenţa decizională→Anunţ de organizare a consultărilor publice→ Proiectuluihotărîrii de Guvern”„Pentru modificarea şi completarea unor hotărîri ale Guvernului”).

**Ministru Andrei USATÎI**